**Forside til undervisningsmaterialer i projekt GerDa**

|  |  |
| --- | --- |
| Udviklernavn | Claus Baltzer |
| Fag | Intro til Virksomhedens Klimaregnskab (21058) |
| Emne | For at kursister kan udarbejde et Klimaregnskab skal basale bæredygtighedsbegreber på plads. I denne del af kurset, som her beskrives med PP arbejder vi med Verdensmål og Earth Overshoot Day. |
| Målgruppe / niveau | Over 18 år, Både i beskæftigelse og ledige. Er grundlæggende arbejdsmarkedsuddannelse. |
| Kompetencemål / læringsmål | Er et Kursus.  Samlede mål for kursus er, at deltageren får forståelse af begreber, definitioner og standarder samt gældende lovgivning og krav til virksomheders Klimaregnskab.  Læringsmål/dannelsesperspektiv beskrives senere for opgaven i kurset. |
| Materialets form:   * + En film   + En PP   + Et spil   + Beskrivelse af en temadag/e/uge   + Lektionsplan/er til undervisning   + Konkrete opgave/r   + Projektopgave/r   + Min. 15. minutters arbejde for en elev / studerende / deltager | PP-præsentation, dialog og individuelt arbejde ved egen PC.  Hele kurset varer en dag.  Del af kurset som beskrives i det følgende med tilhørende PP vil tage omkring 1½-2 timer. |
| Arbejdstid for holdet | Se ovenfor |
| Omhandlede SDG, hvis muligt - dannelsesperspektivet | Verdensmål er omdrejningspunkt for en stor del af undervisningen.  **Læringstyper i spil i opgaven:**   1. **Teoretisk læring (kognitiv læring)**: Gældende når kursisterne lærer om verdensmålene og Earth Overshoot Day. De tilegner sig viden gennem information fra underviser og diskussion i plenum. Læring involverer forståelse, refleksion og begrebsdannelse. 2. **Social læring**: I plenumdiskussionerne og samtalerne to og to er der fokus på at lære gennem interaktion med andre. Kursisterne deler ideer, udfordrer hinandens tanker og lærer af hinanden. 3. **Praktisk/aktiv læring**: Gældende når kursisterne arbejder på deres opgave på pc'en, reflekterer de over deres eget forbrug i hverdagen og kobler det til de globale problemstillinger som verdensmålene og Earth Overshoot Day. Gennem denne refleksion får de mulighed for at analysere deres egne vaner og handlinger i relation til bæredygtighed. De bearbejder og anvender den viden, de har fået, til at forstå, hvordan deres personlige forbrug påvirker både planeten og fremtidige generationer. Dette styrker deres evne til at handle bevidst og tage ansvar for deres egne valg i hverdagen. 4. **Refleksiv læring**: Når opgaverne drøftes både i par og i plenum, reflekterer kursisterne over deres egne tanker og over, hvad de har lært i forhold til de større globale udfordringer og løsninger. Refleksionen sker gennem diskussioner og feedback.   **Dannelsesperspektivet**:   1. **Kritisk tænkning og refleksion**: Kursisterne bliver opfordret til at reflektere over komplekse emner som verdensmålene og Earth Overshoot Day. Dette understøtter udviklingen af kritisk tænkning, da de ikke bare lærer fakta, men også udfordres på at forstå de dybere, etiske og samfundsmæssige implikationer af disse emner. 2. **Ansvar og handlekraft**: Ved at diskutere globale udfordringer som Earth Overshoot Day, får kursisterne mulighed for at overveje deres eget ansvar i forhold til samfundet og miljøet. Det er en måde at fremme dannelse som medborgere, der kan tage et informeret og ansvarligt valg i deres egne liv og som medlemmer af samfundet. 3. **Dialog og samarbejde**: Gennem samarbejdet i par og i plenum fremmer underviser et fællesskab, hvor kursisterne lærer af hinanden og får mulighed for at udfordre og udvikle deres synspunkter. Dette er en del af dannelsesprocessen, hvor de lærer at forstå andre perspektiver og bliver åbne overfor mange synspunkter. 4. **Værdier og etiske overvejelser**: Emner som verdensmålene og bæredygtighed er dybt forankret i værdier som retfærdighed, lighed og miljøansvar. Ved at arbejde med disse emner får kursisterne mulighed for at reflektere over deres egne værdier og den indflydelse, de kan have på samfundet og planeten. |
| Ansvarlig skole | IBC Kurser |
| Antal kursister | Materiale afprøvet på 2 kursushold efterår 2024 med henholdsvis 12 og 24 deltagere. Vil blive brugt igen i foråret 2025. |